b'\n_START_ARTICLE_\nDanny Boyle\n_START_SECTION_\n\xc5\xbdivljenje\n_START_PARAGRAPH_\nBoyle je svojo kariero za\xc4\x8del kot re\xc5\xbeiser v enem od londonskih gledali\xc5\xa1\xc4\x8d. Leta 1982 je postal direktor kraljevskega gledali\xc5\xa1\xc4\x8da v Londonu. _NEWLINE_Konec osemdesetih let 20. stoletja se je posvetil televiziji ter sodeloval pri razli\xc4\x8dnih nadaljevankah kot re\xc5\xbeiser in producent. _NEWLINE_Z dvema dolgoletnim prijateljema, Andrewom MacDonaldom in Johnom Hodgem, je leta 1994 posnel film Shallow grave. Film z majhnim prora\xc4\x8dunom (le 1,5 milijona funtov) je postal uspe\xc5\xa1nica. _NEWLINE_Ista ekipa je nato posnela film po romanu Irvina Welsha, Trainspotting. Film o odvisnikih je postal eden najbolj dobi\xc4\x8dkonosnih britanskih filmov 90ih let 20. stoletja. _NEWLINE_Leta 1997 je Boyle posnel svoj prvi ameri\xc5\xa1ki film, A life less ordinary, ki je popolnoma \xc2\xbbpogorel\xc2\xab, tako pri gledalcih kakor tudi pri kritikih. Isto se je dogodilo filmu Obala (2000).  _NEWLINE_Toda leta 2002 mu je ponovno uspela uspe\xc5\xa1nica, 28 dni pozneje. Ta film o zombijih je bil skoraj v celoti posnet z digitalno MiniDV kamero, v njem je Boyle \xc5\xa1ir\xc5\xa1i javnosti tudi predstavil glasbo precej neznane kanadske glasbene skupine Godspeed You! Black Emperor. _NEWLINE_Po filmu Millions se je lotil snemanja filma Son\xc4\x8dna svetloba (Sunshine)._NEWLINE_Svoj najve\xc4\x8dji uspeh pa je Boyle dosegel z najnovej\xc5\xa1im filmom iz leta 2008 - Revnim milijonarjem, za katerega je prejel svojega prvega oskarja za re\xc5\xbeijo.'